  Майя Бывальцева Ю-нянез утялтон Удмуртиын 2–3 арнялы ӝега, но оглом удалтонлыкез элькунъя кылем арын сярысь вылӥынгес. 4-тӥ куарусёнэ аппарат кенешонын со сярысь вераз улосвыл тӧролэн воштӥселэсь ужзэ быдэсъясь Сергей Токарев. Сӥзьылэ потӥмы ни — куарусёнэ. Шуныт ӧвӧл, ӵукна лысву, соин ик тысё юосты утялтон дыръя ыштонъёс будо, вань ю-тысь туж мускыт лыктэ. Ваньзэ куасьтоно луэ — со ватсаса коньдон Сергей Токарев, Удмуртиысь кивалтэтлэн тӧроезлэн воштӥсезлэсь ужзэ быдэсъясьЮ-нянез утялтонын али азьпалан — Дэри (77 процентэз утялтэмын), Каракулино (73 процентэз), Можга (70 процентэз), Вавож (69 процентэз), Алнаш (67 процентэз), Кизнер (66 процентэз) ёросъёс. Одӥг гектарысь шорлыдын 21,7 центнерен ю-тысь басьто (кылем арын 16,8 центнер вал). Тужгес бадӟым лыдпусъёс Вавож, Грак но Можга ёросъёслэн. Пудо сиён тужгес трос дасямын Каракулино, Дэбес, Алнаш но Пичи Пурга ёросъёсын. Толйись юосты кизёнъя чаклам радлык 53 процентлы быдэстэмын. 70 процентлэсь ятыр Глаз, Камабрка, Сюмси, Каракулино но Красногорск ёросъёсын. Уйпал ёросъёсты та ужез чырмытгес нуыны куризы. Тодэ вайытом, 19-тӥ пӧсьтолэзе тодмо луиз, музъем укыр мускыт луэмен сэрен улосвылын шуэрес югдур ялӥзы шуыса. Удмуртиысь гурт возёсъя но сиён-юонъя министрлэсь ужзэ быдэсъясь Александр Прохоров верамъя, тулыс бусы ужъёс бер кутскизы. Шуэрес югдурез 18-тӥ гудырикошконэ палэнтӥзы. Тегъёс: Ижкар Удмуртия гуртвозёс СергейТокарев  